stanford-oval/wikipedia huggingface dataset:
שוג'י

חדר יפני עם דלתות שוג'י ורצפת טטאמי
שוג'י (ביפנית: 障子), באדריכלות יפנית, הוא דלת, חלון, או חוצץ העשוי נייר שקוף המחובר למסגרת עץ התומכת בשבכת עץ או חזרן.
מרבית השוג'י הם דלתות הזזה, ובכך חוסכות מקום. כיום נעשה שימוש בשוג'י בבתים מסורתיים ובבתים מודרניים כאחד, בעיקר בוואשיצו - חדר בסגנון יפני. בניגוד לעבר, כיום לא משמשים השוג'י בתור קיר חיצוני, אלא בתור קיר הפרדה בתוך הבית או כחלון.
ראו גם

ואשיצו
טטאמי
פוסומה
בתי נייר
ריף (מוזיקה)

ריף (באנגלית: Riff) הוא מונח במוזיקה המציין רצף אקורדים החוזר על עצמו, תבנית מסוימת או מלודיה. הריף יכול להיות פשוט כמו תו החוזר על עצמו בקצב, או מסובך וארוך.
דייוויד ברקאט (David Brackett) הגדיר את הריף בתור "חלקים מלודיים קצרים". ריצ'רד מידלטון (Richard Middleton) הגדיר את הריף בתור "חלקים ריתמיים, מלודיים או הרמוניים קצרים אשר חוזרים על עצמם ליצירת תבנית מסודרת". ריקי רוקסבי (Rikky Rooksby) טען כי אין הגדרה מוצקה לריף, והוא הוסיף את הפירוש שלו לריפים ברוק: "ריף הוא קטע קצר, קליט, החוזר על עצמו ולרוב משתמש בצלילים הנמוכים של הגיטרה החשמלית, דבר שמספק הרבה מהאנרגיה והריגוש בשירי הרוק."
במושג "ריף" משתמשים במוזיקה פופולרית ובעיקר בג'אז ורוק.
דוגמאות לשירים עם ריפים מפורסמים הם "Smoke on the Water" של "דיפ פרפל", "Sunshine of Your Love" של "קרים" ו-"Iron Man" של "בלאק סבאת'".
ראו גם

ריף אוריינטלי
שדר (כוכב)

| --- | --- |
   
 מיקומו של שדר בקבוצת הכוכבים קסיופאה
 נתוני תצפית
 קבוצת כוכבים:  קסיופאה
 שמות נוספים:  α בקסיופאה
 סוג:  ענק כתום
 בהירות נראית:  2.23
 סיווג ספקטרלי:  K0 III
 עלייה ישרה:  00ʰ 40ᵐ 30.44ˢ מילי-שניות קשת בשנה
 נטייה:  ‏14.39″ ‏32′ ‏56°‏+ מילי-שניות קשת בשנה
 מאפיינים פיזיים
 בהירות מוחלטת:  1.99-
 מרחק:  228  שנות אור 69.9  פארסק
 רדיוס:  42 רדיוסי שמש
 מסה:  4-5 מסות שמש
 עוצמת הארה:  פי 535 מהשמש
 טמפרטורה:  4,720 K
 מהירות סיבוב:  8.5 קילומטר לשנייה
 מהירות רדיאלית:  −4.204±0.0006 קילומטר לשנייה
 היסט:  1.6949±1.2847 אלפיות של שניות קשת
 מתכתיות:  −0.09 
 
שֶדָר (בערבית: صدر - סאדר - "בית החזה" נקרא לפעמים גם שדיר או שאדר) או α בקסיופאה הוא בדרך כלל הכוכב הבהיר ביותר בקבוצת הכוכבים קסיופאה, אך הכוכב המשתנה γ בקסיופאה עולה עליו בבהירותו מדי פעם. הכוכב נמצא בתחתית האסטריזם בצורת האות W שמהווה את החלק הבולט של קבוצת הכוכבים.
תכונות

שדר הוא ענק כתום מסוג ספקטרלי K0 III, מסתו אינה ידועה בוודאות, אך מעוצמת ההארה היא מוערכת בכ-4–5 מסות שמש, רדיוסו כ-42 רדיוסי שמש - כמחצית מרדיוס המסלול של כוכב חמה, טמפרטורת פניו כ-4,700 קלווין והוא מאיר בעוצמה של פי 535 מעוצמת ההארה של השמש באור נראה, אך בשל טמפרטורת פניו הנמוכה יחסית חלק משמעותי מקרינתו היא בתחום התת-אדום. זהו אחד הכוכבים הבודדים שהצליחו לצפות בו באופן ישיר בהתעממות השוליים - תופעה אופטית שבה שולי הכוכב נראים עמומים יותר ממרכזו.
בשנת 1867 דווח שבהירות נראיתו של שגר משתנה בין דרגות בהירות 2.2 ו-2.8 באופן בלתי סדיר ובשל כך הכוכב מופיע ככוכב משתנה ברשימות שונות, אך תצפיות לאורך המאה ה-20 לא גילו כל השתנות משמעותית בבהירותו והסיבה לתוצאות החריגות במאה ה-19 אינה ידועה.
הערות שוליים

1 2 3  SIMBAD: Schedar
1 2  A. R. Hajian, J. T. Armstrong, C. A. Hummel, J. A. Benson, D. Mozurkewich, T. A. Pauls, D. J. Hutter, N. M. Elias, K. J. Johnston, Rickard & N. M. White: Direct Confirmation of Stellar Limb Darkening with the Navy Prototype Optical Interferometer, The Astrophysical Journal, Vol. 496, Iss. 1, p. 488 (1998) על פי קוטר זוויתי ומרחק
↑  R. G. Gratton: Studies on the spectra of K-giants. III - Carbon, nitrogen, and oxygen abundances, Astronomy & Astrophysics, vol. 148, no. 1, p. 109 (1985)
↑  W. R. Birt: Variability of α Cassiopeiæ, Astronomical register, vol. 5, p.138 (1867)
↑  S. J. George, I. R. Stevens & S. A. Spreckley: Is Shedir Variable?
שדמתיים

| שדמתיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: תרופודה
משפחה:: שדמתיים
שם מדעי
 Glareolidae ‏ברם, 1831

Glareola lactea
שדמיתיים (שם מדעי: Glareolidae) היא משפחה של עופות מסדרת החופמאים. המשפחה כוללת 4 סוגים בהם 17 מינים של עופות קיימים.
משפחה זו נפוצה בעולם הישן, בעיקר באפריקה. רוב מיני המשפחה נמצאים במדבריות אך ישנם מינים שנמצאים על גדות נהרות וחופי ים. רוב המינים נפוצים באזורים נמוכים, ומינים בודדים חיים באזורים גבוהים, עד 2000 מטר מעל גובה פני הים.
כל המינים ניזונים בעיקר בחרקים כאשר מיני הסוג שדמית אוכלים חרקים מעופפים ושאר המינים אוכלים חרקים שנמצאים על הקרקע.
מיון מדעי

סוג Cursorius
רץ מדבר (Cursorius cursor)
Cursorius somalensis
Cursorius rufus
רץ מדבר טמינק (Cursorius temminckii)
Cursorius coromandelicus
סוג Rhinoptilus
Rhinoptilus africanus
Rhinoptilus cinctus
Rhinoptilus chalcopterus
Rhinoptilus bitorquatus
סוג ומין יחיד Stiltia isabella
שדמית (Glareola )
שדמית אדומת-כנף (Glareola pratincola)
שדמית מזרחית (Glareola maldivarum)
שדמית שחורת-כנף (Glareola nordmanni)
Glareola ocularis
Glareola nuchalis
Glareola cinerea
Glareola lactea
הערות שוליים

↑  לפי המיון שהוצג לפני קונגרס האורניתולוגיה הבינלאומי 2010 (גרסה 2.2)
| --- | --- |
בקרת זהויות :  NLI: 987007531331505171
רכוש פרטי

שלט אזהרה מפני כניסה לשטח שהוא רכוש פרטי
רכוש פרטי הוא כינוי כולל לזכויותיו של אדם או חברה כלשהם להשיג, לרכוש, לשלוט, לנהל, למכור, ולהחליף כל סוג של קניין דוגמת קרקע, הון, ומוצרי צריכה וחפצים שונים.
המונח רכוש פרטי מתייחס לרכוש שהגיע לחזקתו של בעליו כדין ולא באמצעות ביצוע פעולה אלימה או מהלך של הונאה או בכל דרך בלתי לגיטימית אחרת. רכוש שהושג בדרך של הטעייה או כפייה מסוג כלשהו לא יחשב כרכושו הפרטי של המחזיק. בדרך כלל הכוונה היא למשאבים אשר אותו אדם היה הראשון להפיק מן הטבע, או שקיבל אותם בירושה או במסירה בלתי מאולצת אחרת (כגון מתנה).
רכוש פרטי נבדל מרכוש ציבורי אשר מתייחס לנכסים הנמצאים בבעלות של מדינה, ממשלה, רשות מקומית וכל גוף אחר אשר אינו פרטי.
השימוש במונח רכוש פרטי התפתח במהלך המאה ה-18 כפועל יוצא של המהפכה התעשייתית אשר יצרה מעמד חדש של אנשים פרטיים אשר הפכו לבעלי שליטה על גורמי יצור וקרקע.
רכוש פרטי ואמצעי יצור

על פי התאוריה הכלכלית-פוליטית, קיימת הבחנה בין רכוש פרטי כגון מוצר צריכה כלשהו, לבין רכוש פרטי שהוא הון המשמש כאמצעי יצור.
הראשון משמעותו היא כי בעל הרכוש יכול למנוע מאחרים להשתמש או לקבל חזקה או שליטה ברכושו ללא הסכמתו. לעומת זאת השליטה ברכוש שהוא אמצעי יצור מתייחס לשליטתם של בודדים בכלים המאפשרים להם להגדיל את רכושם הפרטי כתוצאה מעבודתם של אחרים.
ההשקפה הליברלית

תומכי ההשקפה הכלכלית הליברלית המכונים לעיתים גם קפיטליסטים, רואים ברכוש הפרטי אבן יסוד בבנייתה של חברה בריאה המתנהלת בתהליך של צמיחה והתפתחות. כך למשל על פי השקפה זו, הבעלות הפרטית על קרקע, דוחפת את בעליה לפעול לפיתוח שלה, אשר תוצאתו תהיה שיפור הרווחה לכלל הציבור כתוצר של השימושים בקרקע המפותחת ובתוספת המס שיגבה מן הבעלים בגין הפיתוח לטובת אוצר המדינה. עם זאת, העלאת ערכה של הקרקע פועלת לטובת בעליה אשר סך הערך של רכושו הפרטי עולה.
המצדדים בזכויות האדם להחזקה של רכוש פרטי, טוענים עוד כי עצם ההחזקה של רכוש פרטי מעניקה לבעליה תחושה של יציבות כלכלית וחברתית, ולכן בעלי רכוש פרטי יפעלו להקפדה על אכיפת חוק ושמירה על ביטחון רכושם על מנת לשמר את הסדר הקיים המעניק להם את תחושת הביטחון. בעלי רכוש פרטי שואפים לצימצום תופעת השחיתות הציבורית בקרב בעלי התפקידים השונים בממשל שכן שחיתות ציבורית מהווה איום על רכושם וערכו.
ההשקפה הסוציאליסטית

בעלי ההשקפה הכלכלית מן האסכולה הסוציאליסטית טוענים כי החזקה ושליטה על רכוש בידי אנשים פרטיים מצמצמת את פוטנציאל הצמיחה היצרני של הכלכלה.
לטענתם, החזקה של רכוש פרטי היא בעייתית מכיוון שהיא יוצרת בהכרח תהליך שבו ההון והעושר מתרכזים בידי קבוצה מצומצמת של אנשים, אשר ככל שכמות הרכוש הפרטי המצויה בידיהם גדלה, כך הם מאבדים עניין בהמשך הפיתוח הכלכלי לטובת רווחת שאר החברה ומתרכזים בפעילות להגנה ושמירה על הרכוש שצברו לעצמם.
בעלי השקפת עולם כלכלית מרקסיסטית מגדירים את צבירת הרכוש הפרטי כ"זכותם של מספר מצומצם של בעלי הון למנוע מאחרים את ההחזקה ברכוש פרטי משלהם". בעלי השקפת עולם מרקסיסטית טוענים כי הצורה הקיצונית של החזקה ברכוש פרטי היא יצירת מערכת יחסים חברתית של עובד בשכר חסר רכוש מול בעל הון.
ריטקרפט סקוטקר

| --- | --- |

Rytecraft Scootacar, שנת 1935
 מאפיינים כלליים
 יצרן:  British Motorboat Manufacturing Company
 שנות ייצור:  1934–1940
 יחידות שיוצרו:  כ-1,000
 הרכבה:  בריטניה בריטניה
 מפרט טכני
 מנוע:  1 צילינדרים, 98 סמ"ק (מנוע אחורי מתוצרת "Villiers")  2 צילינדרים, 250 סמ"ק (מנוע אחורי מתוצרת "Villiers")
 הילוכים:  תמסורת ידנית - 3 מהירויות
 מהירות מרבית:  25 קמ"ש (מנוע 98 סמ"ק)  65 קמ"ש (מנוע 250 סמ"ק)
 מעצב:  Jack Shillan
ריטקרפט סקוטקר (באנגלית: Rytecraft Scootacar) היא מכונית מיקרו פתוחה, מתוצרת British Motorboat Manufacturing Company אשר יוצרה בבריטניה בין השנים 1934–1940.
יוצרו כ-1,000 יחידות.
גרסה ראשונית (1934)

בגרסה הראשונית של הדגם לא נבנתה דוושת בלם, הנהג היה מרים את הרגל מעל דוושת התאוצה (דוושת הגז) כדי להאט או לעצור, והמכונית הגיבה באמצעות בלם מכני גולמי שפעל על גלגל אחורי אחד.
ההילוכים היו בעלי מהירות אחת, לפני מצמד צנטריפוגלי. זה נתן מהירות קדימה בלבד. לא היה הילוך אחורי. הנהג היה צריך להרים את המכונית ולהפוך אותה לכיוון האחר.
תאורה חיצונית לא הורכבה בדגם.
מחיר הדגמים הראשונים עמד על 70 שטרלינג.
בהמשך נבנתה גרסת 98 סמ"ק שכללה פדלים (דוושות) קונבנציונליים ותמסורת 3 מהירויות + הילוך אחורי.
גרסאות

1 מושב (מנוע 1 צילינדרים 98 סמ"ק).
2 מושבים (מנוע 2 צילינדרים 250 סמ"ק) .
תמונות

"ריטקרפט סקוטקר"
"ריטקרפט סקוטקר", שנת 1936
"ריטקרפט סקוטקר", שנת 1935
"ריטקרפט סקוטקר", שנת 1935
"ריטקרפט סקוטקר", שנת 1935 - מבט לתא הנהג
ראו גם

מכונית מיקרו
הערות שוליים

↑  "ריטקרפט סקוטקר" brooklandsmuseum.com/explore/our-collection/cars/rytecraft-scootacar
↑  "ריטקרפט סקוטקר" flickr.com/groups
↑  "ריטקרפט סקוטקר" svvs.org/rytecraft
↑  "ריטקרפט סקוטקר" - תמונה pinterest.com/pin
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ריטקרפט סקוטקר".
רות רנדל

| --- | --- |

 לידה:  17 בפברואר 1930 לונדון, הממלכה המאוחדת 
 פטירה:  2 במאי 2015 (בגיל 85) לונדון, הממלכה המאוחדת 
 מדינה:  הממלכה המאוחדת 
 שם עט:  Barbara Vine 
 שפות היצירה:  אנגלית 
 סוגה:  ספרות פשע, מסתורין 
 יצירות בולטות:  From Doon with Death 
 תקופת הפעילות:  מ-1962 
 הושפעה מ:  דורותי ל. סיירס, אגאתה כריסטי, Sheridan Le Fanu, פטרישה הייסמית', מ. ר. ג'יימס 
 בן או בת זוג:  Donald John Rendell (1950–?) 
 צאצאים:  Simon Arthur Charles Rendell 
 פרסים והוקרה:  מפקדת במסדר האימפריה הבריטית (1996)  פגיון הזהב (1986)  פגיון הזהב (1976)  פגיון הזהב (1987)  פגיון הזהב (1991)  פרס אנתוני (1995)  Gumshoe Awards (2004)  פרס חרב היהלום (1991)  פרס מרטין בק (1980)  פרס אדגר אלן פו לספר הטוב ביותר (1987)  The Grand Master (1997)  עמית החברה המלכותית לספרות 
 אתר רשמי
 
רות רנדל (באנגלית: Ruth Rendell;‏ 17 בפברואר 1930 – 2 במאי 2015) הייתה סופרת אנגלית שעסקה בעיקר בכתיבת ספרות בלשית.
ביוגרפיה

רות גרסמן נולדה בלונדון לזוג מורים. התחילה בכתיבה כעיתונאית ועורכת משנה בכמה עיתונים מקומיים. בשנת 1950, בהיותה בת 20, נישאה לעיתונאי דון רנדל וזנחה את עבודתה לטובת עבודות הבית וטיפול בבנם היחידי. במשך כמעט עשור הייתה למעשה עקרת בית וכותבת למגירה.
לאחר מעבר בין מספר סגנונות ספרותיים הגיעה לספרות המתח כמעט במקרה וב-1964 יצא לאור רומן המתח הראשון שלה "מהדון עם המוות" (From Doon with Death) שבו הוצגה לראשונה דמותו של המפקח וקספורד. הספר הפך לרב מכר והצלחתו ביסס את מעמדה כסופרת חדשה ומוכשרת. עד אמצע שנות התשעים כתבה למעלה מחמישים ספרי מתח ועוד מקבצי סיפורים קצרים. בסביבות שנות השמונים התחילה לכתוב גם רומנים בשם העט ברברה ויין (Barbara Vine).
רנדל השכילה לקשר בין הפשע לדמיון הספרותי בספריה וכל זאת בנוסף ליכולתה להכניס לעלילות הספרים את אווירת פרברי אנגליה. רבות מיצירותיה הפכו לסדרות טלוויזיה מצליחות.
לזכותה פרסי ספרות רבים מתוכם ארבעה ציוני זהב ושלושה פרסי אדגר אלן פו. 
ספריה תורגמו ל-22 שפות. נפטרה ב-2 במאי 2015.
ספרים שפורסמו בישראל

שיפוט בלב אבן
דובר המנדרין
רעולת הפנים
מחול העורבים
לחיצת יד לנצח
זאב לטבח
נשיקת מוות
ציפור התנינים
שלך, עד המוות
שושבין למוות
בלא עקבות
הרצחת וגם ירשת?!
התחזות לשם הונאה
העלמות
בלא חשד
תשבץ קטלני
חוזה מהעבר
אדון החשיכה
אהוב אותי, המוות
הרוטוויילר
רוזנות סרדניה

| --- | --- |
סמל

 ממשל
 ראש המדינה:  count of Cerdagne 
 היסטוריה
 תאריכי הקמה:  798 
 תאריכי פירוק:  1403 
 ישות קודמת:  האימפריה הפרנקית
 ישות יורשת:  כתר אראגון כתר אראגון
 
רוזנות סרדניה (בקטלאנית: Comtat de Cerdanya; בלטינית: Comitatus Ceritaniae; בספרדית: Condado de Cerdaña; בצרפתית: Comté de Cerdagne) הייתה אחת הרוזנויות הקטלוניות שנוצרו בעשורים האחרונים של המאה ה-8 על ידי הפרנקים במארקה היספניקה. סרדניה המקורית כללה את עמק הסגרה העליון. כיום סרדניה היא מחוז קטלאני.
חלוקה ואיחוד

המאה ה-10 ראתה חלוקות ומפגשים חוזרים ונשנים של האדמות המשפחתיות של הבלונידים וסרדניה נקשרה שוב ושוב לאזורים ולמחוזות השכנים שלה. הרוזנים של סרדניה השתמשו לעיתים קרובות בתואר מרצ'יו, כלומר מרקיז, בתקופה זו. זה היה אינדיקציה למעמדם כאדוני גבול ולהתמוטטות הסמכות המלכותית, שאיפשרה לגדולים אזוריים לקבל כל תארים שירצו מבלי להיגרם לרעה מלכותית. כתוצאה נוספת ממיקום הגבול שלה והיעדר השליטה המלכותית שהופעלה עליה, הייתה סרדניה זרועה בטירות רבות בתקופה זו, כשהאיום המוסלמי עדיין היה חזק.
בשנת 897, וילפרד השעיר מת לאחר שחילק את רכושו הקטלאני העצום (טכנית רק ריבוי משרות ציבוריות) בין ארבעת בניו. סרדניה, קונפלנט וברגה הלכו למירו. גם פנואיידס וקאפסיר סופחו לסרדניה בזמן זה. משנת 913 עד 920 החזיק מירו גם בבסלו, אך במותו ב-927 חולקו שטחיו בין ארבעת בניו. הבכור, סוניפרד, קיבל את סרדניה וראשוניות מסוימת על אחיו. במחצית האחרונה של המאה ה-10, מחוזות מירו אוחדו מחדש (984) תחת שליט אחד: אוליבה קברטה.
הרוזנות של אוליבה והרוזנות של בורל השני, רוזן ברצלונה, היוו את שתי היחידות העיקריות של קטלוניה במהלך המחצית השנייה של המאה ה-10. אוליבה הביאה את סרדניה לשיאה. הוא הרחיב את שלטונו צפונה לרוזנות קרקסון וממערב לרוזנות רוסיון ואמפוריס. הוא הרחיב את סמכותו על כנסיות סנט ז'ואן דה לס אבדסס ולגראס וגזל את העליונות בפועל בקטלוניה מבורל השני, רוזן ברצלונה. בשנת 988, אוליבה קברטה פרש למנזר מונטקסינו וחילק את אדמותיו בין שלושת בניו, הילוד השני, וילפרד, שקיבל את סרדניה וקונפלנט. בשנת 1002 צורפה ברגה לסרדניה.
עם זאת, ברור מראיות בין השנים 987 ל-1031, שמערכת המשפט הקרולינגית והחוק הוויזיגותי עדיין היו בתוקף בסרדניה. הרוזן עמד בראש בתי הדין השיפוטיים בסיוע השופטים והאנשים הטובים של הרוזנות.
פיאודליזציה והידרדרות

במהלך המאה ה-11, סרדניה הפכה ליותר ויותר פיאודלית ונמשכה לתחום של טולוז ופואה. הרוזנים של טולוז רצו לשלוט במעבר פימורנט בצ'רדניה, ואלו של פואה רצו שליטה מסוימת בגבול עם ליידה המורית. הרוזנים של סרדניה, מצדם, היו מעוניינים לקדם את שליטתם בכנסייה במידי ובקטלוניה; הם כבר שלטו במנזרים החשובים של Sant Miquel de Cuixà וריפול מאז תחילת המאה ה-10. בשנת 1016, הם רכשו את הזכות לארכיבישופות של נארבון תמורת 100,000 סולידוס עבור קרוב משפחתם גיפרד, וזמן לא רב אחר כך גם לבישוף אורחל. אב המנזר המפורסם אוליבה היה חבר בשושלת השלטת של סרדניה. כאשר הרוזן רמון וילפרד שדד את סנט מיקל דה קוישה ונכנס לריב עם הבישוף של אלנה, זה נתן לאצילים הזדמנות להעניק את שירותיהם למי שהציע להם את היתרון הרב ביותר כרגע.
בתקופה זו של בלבול פוליטי, מרד הרוזן ברנרדו סוניפרד. אדמותיו היו מקובצות בצפון סרדניה, בעמק סגרה ובקונפלנט עם מרכזן במרנץ. הוא העמיד את אדמותיו תחת השליטה הנומינלית של הרוזן של טולוז וניסה למשוך אותן מסרדניה. ברנרדו נאלץ לעשות שלום עם רמון בשנת 1047 והאדמות האלודיאליות שלו נמסרו, אם כי הוא זכה בפיצויים נוספים מהרוזן. ברנרדו מרד פעם שנייה ונאלץ לעשות שלום שוב ב-1061. המעבר החשוב של פימורנט, שכעת, כשסרדניה כבר לא הייתה שטח מרקיזות, עמד במרכז קיומו, נשאר בידי הרוזן רמון ולא בידי בעלי בריתו של ברנרדו בטולוז או פואה.
הוויזקונטים של סרדניה והאזורים האחרים, כמו קונפלנט ופנואיידס, היו המתנגדים העיקריים של רוזני סרדניה לאורך המאה ה-11. בקצרה, גילם רמון נאלץ להילחם במלחמה (בהצלחה) עם ג'יזלברט השני מרוסיון על החזקת מנזר קוישה, שסרדניה שלטה בו לאורך המאה ה-10, אך בעיקרו של דבר, הוויזקונטים היו הנזק הצבאי הגדול ביותר לרוזני סרדניה. בין 1088 ל-1092, גיום הראשון (אנ') ייסד את וילפרנקה דה קונפלנט. יורשו, גיום ז'ורדן (אנ'), הצטרף לחילו של רמון מסן ג'יל במסע הצלב הראשון, ובהיעדרו, סמכותם של הרוזנים נחלשה עוד יותר. בשנת 1118 נמכרה סרדניה לברצלונה ורק מדי פעם הוענקה לאחר מכן כנחלה לבנים צעירים יותר.
הכישלון של רוזנות סרדניה לבסס עליונות מתמשכת על קטלוניה נעוץ בנטייתם של רוזניו לחלק את נחלותיהם בין כל בניהם — ואת זכויות הירושה של אחים — ובאיסוף כוחם של האצולה בעקבות ירידת חשיבותה הצבאית של סרדניה. בשנת 1058, כאשר הרוזן רמון קיבל את שכרו מרמון ברנגר הראשון, רוזן ברצלונה כדי להיות בעל בריתו במאבק נגד המורים, נחרץ גורלה של סרדניה להיות בשליטת ברצלונה. במאות הבאות, סרדניה הייתה חלק מנסיכות קטלוניה.
רשימת הרוזנים

798-820 בורל
820-824 אסנאר גאלינדס
824-834 גאלינדו אסנארס
834-848 סוניפרד הראשון
848-869 סלומון
869-897 וילפרד הראשון השעיר
897-927 מירו השני
927-968 סוניפרד השני
968-984 מירו השלישי
968-988 אוליבה קברטה
988-1035 וילפרד השני
1035-1068 רמון
1068-1095 גילם הראשון
1095-1109 גילם השני
1109-1118 ברנרדו
1118-1131 רמון ברנגר הראשון
1131-1162 רמון ברנגר השני
1162-1168 פדרו
1168-1223 סנצ'ו הראשון
1223-1242 נוניו
1242-1276 חיימה הראשון
1276-1311 חיימה השני
1311-1324 סנצ'ו השני
1324-1349 חיימה השלישי
1349-1375 חיימה הרביעי
1375-1403 איזבלה
לאחר מכן התואר עבר סופית ולתמיד לכתר אראגון.
הערות שוליים

1 2  Lewis, 22 and n6.
↑  Lewis, 40.
↑  Lewis, 44, refers to Urgell-Cerdanya-Besalú — sometimes Urgell-Cerdanya-Confluent — as a "complex".
↑  Lewis, 99.
↑  Lewis, 73.
↑  Lewis, 78.
↑  Lewis, 199.
↑  Lewis, 229-230.
↑  Lewis, 209.
↑  Lewis, 348.
1 2  Lewis, 349.
↑  Lewis, 373.
↑  Lewis, 374.
↑  Lewis, 322.
ריף לפרנץ

| --- | --- |

 לידה:  29 במאי 1976 (בן 48) המפטון שבאיווה
 עמדה:  פאוור פורוורד, סנטר
 גובה:  2.11 מטר
 מכללה:  אוניברסיטת קנזס
 דראפט:  בחירה שלישית, 1998 דנוור נאגטס
 קבוצות כשחקן
 1998–2002   2002–2003   2003–2006   2006–2009:  דנוור נאגטס   דאלאס מאבריקס   בוסטון סלטיקס   פורטלנד טרייל בלייזרס
ריף אנדרו לפרנץ (באנגלית: Raef Andrew LaFrentz; נולד ב-29 במאי 1976 בעיירה המפטון שבאיווה) הוא כדורסלן עבר, ששיחק במשך 10 עונות בליגת ה-NBA. גובהו 2.11 מטר. שיחק כסנטר וכפאוור פורוורד.
קריירה

לפרנץ שיחק 4 שנים בקבוצת הכדורסל של אוניברסיטת קנזס (בין השאר לצידו של פול פירס), ונחשב לאחד השחקנים הבולטים שלה בכל הזמנים. נבחר על ידי דנוור נאגטס בדראפט 1998, כבחירה השלישית בסיבוב הראשון. לפני שהגיע לפורטלנד טרייל בלייזרס שיחק גם בדאלאס מאבריקס ובבוסטון סלטיקס. לאורך הקריירה שלו לפרנץ תרם בממוצע 10.3 נק', 6.2 ריבאונדים, 1.6 חסימות ו-1.1 אסיסטים ב-26.1 דקות למשחק.
רות רייכלברג

פרופ' רות רייכלברג, 2006
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
רות רייכלברג (21 בספטמבר 1942 - 19 במרץ 2006) הייתה פרופסורית ישראלית, ילידת אלג'יר. הייתה חוקרת ספרות, מחזאית ומתרגמת. עמדה בראש החוג לספרות השוואתית וכיהנה כדיקן הפקולטה למדעי הרוח באוניברסיטת בר-אילן.
קורות חייה

רייכלברג נולדה בערב יום הכיפורים בשנת 1942 באלג'יר בשם דניז חגי, לדוד, דוואר, וללאה, עקרת בית. עלתה לישראל בשנת 1962 ולמדה לימודים קלאסיים וספרות באוניברסיטה העברית בירושלים. עבודת המוסמך שלה על זמן ומרחב ביצירתם של פול קלודל ופדרו קלדרון דה לה ברקה נכתבה בהנחייתם של לאה גולדברג וקלוד ויז'ה. את עבודת הדוקטור שלה כתבה בסורבון בפריז בנושא גלות ישראל במחזותיו וביצירתו הפרשנית של קלודל.
רייכלברג שלטה בשפות אירופיות רבות, והתמחתה בספרות צרפתית, בשירה, בספרות ספרדית ובהרמנויטיקה.
בשנת 1974 נתמנתה למרצה באוניברסיטת בר-אילן. בשנת 1988 מונתה בה לפרופ' חבר ובשנת 1997 לפרופ' מן המניין. בין השנים 1988 - 1992 עמדה בראש המחלקה לספרות משווה, הקימה את התוכנית ללימודים בין-תחומיים והופקדה על הקתדרה על שם סימון וייל. בין השנים 1994–1998 כיהנה כדיקן הפקולטה למדעי הרוח. רייכלברג ארגנה כנסים בינלאומיים חשובים והוזמנה לכהן באוניברסיטאות בספרד ובמקסיקו. בנוסף לימדה במסגרות שונות שיעורים בקבלה ובחסידות.
בשנת 1995 כתבה ויצרה הצגה בת חמישה פרקים על יונה הנביא. בשנת 2004 כתבה מחזה עם המחזאי פרננדו ארבאל בשם 'קלודל וקפקא', המתאר מפגש דמיוני מתמשך בין השניים.
רייכלברג היא מצאצאיו של רבי יהודה עייאש. הייתה תלמידתו של הרב יהודא ליאון אשכנזי ויחד איתו תרגמה לצרפתית את ספרו של הרב אברהם יצחק הכהן קוק אורות[דרוש מקור]. בין השנים 1970–1982 למדה אצל הרב צבי יהודה קוק.
פרסומים נבחרים

(פורסמו כולם בצרפתית)
גלות ישראל בתיאטרון וביצירתו הפרשנית של קלודל, פריז 1976
אלבר קאמי- אל עבר הקדוש, פריז 1983
דון קיחוטה או סיפורו של יהודי במסיכה, פריז 1989
ההרפתקה הנבואית: יונה, שקרן האמת, פריז 1995
ההרפתקה הברוקית אצל קלודל וקלדרון, פריז 1996
ספרות והתנגדות (יחד עם יהודית קאופמן), ריימס 2000
לקריאה נוספת

אברהם בלאט, 'מדרשי תרבות ומדע הספרות', בתוך: דיוקן וקתדרה: במחיצתם של אנשי הגות ומדע, כרך ב, תשנ"ה, עמ' 241–253
חגית חוף, "מתרגמת את האינסוף/הרפתקת הנבואה- על רות, המורה הרוחנית, ומסעה בעקבות סרוונטס". מוסף שבת, גיליון 462, מקור ראשון, 16 ביוני 2006, עמ' 4–5.
חגית חוף, 2009. "'מבשרי אחזה אלוה': מהותו של החיפוש המתמיד". מסכת, חוברת ט, עמ' 155–164.
שלומי מועלם, 2009. "רות רייכלברג, חייה ויצירתה". מסכת, חוברת ט, עמ' 113–115.
Ruth: Femme d'Israël, hommage a Ruth Reichelberg, Jérusalem: Éditions Elkana et Akadem, 2007.
רוחות (שיר)

| --- | --- |

 סינגל בביצוע אליעד נחום
 מתוך האלבום אור
 יצא לאור:  21 בדצמבר 2015
 פורמט:  הורדה דיגיטלית
 סוגה:  פופ • היפ הופ
 שפה:  עברית
 אורך:  3:36
 חברת תקליטים:  NMC
 כתיבה:  אליעד נחום
 לחן:  אליעד נחום
 הפקה:  נועם עקרבי ואליעד נחום
רוחות הוא סינגל של הזמר-יוצר הישראלי אליעד נחום, שיצא לאור ב-21 בדצמבר 2015, כסינגל השני מתוך אלבומו השני, "אור".
רקע וכתיבה

השיר נכתב והולחן על ידי נחום עצמו, והופק על ידיו בשיתוף עם נועם עקרבי, שותפו להפקות המוזיקליות של האלבום "אור", והאלבום הקודם "סימן". השיר משלב בתוכו את סגנון הפופ, יחד עם מקצב מיד-טמפו של היפ הופ, ומתאר את תחושותיו של הדובר לאחר פרידה. השיר סוקר בפודקאסט הדוקומנטרי "שיר אחד" של תאגיד השידור הישראלי, בו סיפר נחום כי בהפקה המוזיקלית של השיר, לקח השראה משירי ההיפ הופ "We Dem Boyz" (אנ') של ויז קאליפה ו-"CoCo" (אנ') של או.טי ג'נסיס (אנ'), וטען כי חשב ש"זה בעברית יהיה מגניב".
הצלחה

במצעד השמעות הרדיו של חברת מדיה פורסט, הגיע השיר לראשונה למקום השמיני, בשיאו הגיע למקום השני, וצעד במצעד כשמונה שבועות סך הכל. גם במצעד השבועי של רשת ג' ובמצעד הרשמי של גלגלצ זכה השיר להצלחה רבה, תוך שהגיע בשניהם למקום הראשון. גם במצעדי הפזמונים העבריים השנתיים זכה השיר להצלחה, תוך שהגיע למקום הרביעי במצעד של רשת ג', ול-15 במצעד של גלגלצ.
ביקורת

יוסי חרסונסקי העניק לשיר ביקורת מעורבת, בה אמר: "אליעד מנווט את השיר לנתיב תחושתי בטון שאמור לשדר סבל, אבל מתועל בסופו של דבר לאפיק פופ מלודי ענוג, בעיבוד והפקה מוזיקלית שמשאירים את ייסוריו יותר באזורי הצער המלטף מאשר מביע טראומה אותנטית", ונתן לשיר ציון של שלושה כוכבי זהב וחצי. בביקורת של פרוגי על האלבום "אור", נכתב: "שיר עוצמתי, סוחף ולרגע כששומעים אותו יש תחושה של עצירת נשימה לשלוש דקות".
וידאו קליפ

לשיר וידאו קליפ שפורסם ב-21 בדצמבר 2015 בערוץ היוטיוב של נחום ובוים על ידי אינדי חאיט. על הקליפ אמר נחום במאקו:
אני לא משחק בקליפ, כי אני על תקן מספר הסיפור בשיר הזה. הקליפ מתאר מישהי שבורחת, לאו דווקא מגבר. זה יכול להתפרש גם כמישהו שהיא בורחת ממנו וגם מחיים קודמים שהיו לה והיא לא הייתה מרוצה מהם. כל אחד יכול לקחת את זה למקום שלו, כי לכולם יש סיטואציה בעבר שקשה להם להתחמק ממנה. אני דווקא מאוד שלם עם העבר שלי.
נכון לאוגוסט 2020, לקליפ כ-14 מיליון צפיות ביוטיוב.
מיקומי שיא

|   ‏‏‏  מצעדים שבועיים (2015–2016)> מדינה |   ‏‏‏  מצעדים שבועיים (2015–2016)> מצעד |   ‏‏‏  מצעדים שבועיים (2015–2016)> מיקום שיא |   ‏‏‏  מצעדים שבועיים (2015–2016)>  |
| --- | --- | --- | --- |
|  ישראל | מדיה פורסט ישראל | 2 |  |
|  ישראל | רשת ג' | 1 |  |
|  ישראל | המצעד הרשמי של גלגלצ | 1 |  |
|   ‏‏‏  מצעדים שנתיים (2016)> מדינה |   ‏‏‏  מצעדים שנתיים (2016)> מצעד |   ‏‏‏  מצעדים שנתיים (2016)> מיקום שיא |   ‏‏‏  מצעדים שנתיים (2016)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 4 |  |
|  ישראל | גלגלצ | 15 |  |
הערות שוליים

1 2  יוסי חרסונסקי, רוחות, באתר "יוסמיוסיק"
↑   שיר אחד, באתר כאן – תאגיד השידור הישראלי
↑  המצעד הישראלי השבועי, באתר מדיה פורסט
↑  רוחות, באתר "פזמונט"
↑  המצעד השבועי 28.01.2016, באתר גלגלצ
↑  תשע"ו, באתר "פזמונט"
↑  תשע"ו (גלגלצ), באתר "פזמונט"
↑  מור שקל, אליעד נחום מפיץ אור ושירים מצוינים באלבום שני, באתר פרוגי
1 2   אליעד - רוחות | Eliad - Spirits, סרטון  באתר יוטיוב (אורך: 3:36)
↑  גילי נוי, ‏הרוחות של אליעד נחום, באתר ‏מאקו‏, 21 בדצמבר 2015
| אליעד נחום |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | סימן • אור • תמיד חלמתי • מסע • בין עולמות |  |
| ערכים קשורים | NMC • שמש |  |
| אליעד נחום - סינגלים |
| --- | --- | --- |
| סימן | "סימן" • "מקלט" • "חופשי" • "אחרון הימים" • "מתוק כשמרלי" |  |
| אור | "אור" • "רוחות" • "אם ניגע" • "מיאמי" • "נוסע" |  |
| תמיד חלמתי | "לנשום" • "תמיד חלמתי" • "זמן" • "סוף השבוע" • "שמיים" • "מקום אחר" |  |
| מסע | "מסע" • "איפה את" • "מורידים את הירח" • "יום הולדת" • "השקט שלך" • "בת 28" • "אל תגלי" • "Never Fall" • "אין מאושר ממני" |  |
| סינגלים אחרים | "רוץ קדימה ילד" • "Cure the Corona" |  |
רם שטראוס

רם שטראוס (נולד ב-28 באפריל 1992) הוא כדורגלן עבר ישראלי ששיחק בעמדת השוער.